માંધાતા સમાજના ઉપપ્રમુખ અશોકભાઈ પટેલે ચંપાબહેન પટેલનાં ચિત્રોનાં પ્રદર્શનનું ઉદ્દઘાટન કરતા કહ્યું, “ઝાંબિયામાં જન્મેલાં ચંપાબહેનનાં લગ્ન નાની વયે થયેલાં. ગૃહસ્થાશ્રમની તમામ ફરજો બજાવી અને વિધવા થયાં બાદ નાનપણનો શોખ ફરી જાગૃત કરીને કેનવાસ પર વોટર કલરથી કુદરતી દ્રશ્યો અને છબિચિત્રો [portait] કરવાનું શરુ કર્યું. તેમનાં ચિત્રોમાં એક પ્રકારની સજીવ કલાત્મકતા ઉપસી આવે છે.” બે દિવસ દરમ્યાન સહુ પ્રતિનિધિઓએ એ કળા પ્રદર્શન માણ્યું.